als_Latn dik_Latn sag_Latn
F A S T I P
Fakulteti i Studimeve të Integruara me Praktikën
Fakulteti i Studimeve të Integruara me Praktikën (FASTIP) është një nga gjashtë fakultetet e Universitetit "Aleksandër Moisiu" Durrës.
Ky fakultet është hapur me Vendim të Këshillit të Ministrave nr. 827 datë 11.06.2008 "Për hapjen e Fakultetit të Studimeve të Integruara me Praktikën, pranë Universitetit "Aleksandër Moisiu" Durrës dhe për mënyrën e funksionimit të tij në periudhën kalimtare", i ndryshuar, dhe funksionon në bazë të sistemit dual të arsimimit, model i njëjtë me Akademitë Profesionale të Landit Baden-Würtemberg, Gjermani.
Fakulteti i Studimeve të Integruara me Praktikën (FASTIP) ofron studime universitare duale Bachelor në:
-
Menaxhim i Bankave
-
Menaxhim i Hoteleri-Turizëm
-
Menaxhim i Ndërmarrjeve të Vogla dhe të Mesme
Çdo student që përzgjedh njërin nga programet e studimit që FASTIP ofron, përfiton:
1. Mësimdhënie cilësore nga profesorë të huaj dhe vendas
- Njohuritë më bashkëkohore të mësimdhënies i ofrohen studentëve të FASTIP nga profesorët e ftuar ndërkombëtarë dhe profesorët e brendshëm me eksperiencë të shkëlqyer akademike.
2. Garanci punësimi në profesion
- Mbi 95% e studentëve të diplomuar në FASTIP janë punësuar direkt në kompaninë ku janë trajnuar profesionalisht për tre vite me rradhë.
3. Kurrikula në koherencë të plotë me nevojat e tregut
- Kurrikulat e FASTIP janë hartuar nga një grup pune me ekspertë të huaj (ekspertë të GIZ-Albania) dhe ekspertë vendas në përputhje me rezultatet e studimit të tregut.
4. Njohje dhe përdorim i gjuhës angleze si gjuhë pune
- Mbi 60% e orëve mësimore në FASTIP zhvillohen në gjuhën angleze.
5. Përvojë pune në profesion që në muajt e parë të fillimit të studimeve në FASTIP
- Falë raportit 50% teori në auditoret e FASTIP dhe 50% trajnim profesional në kompani arrihet që studenti të fitojë përvojë pune që sapo fillon studimet në këtë fakultet.
6. Ofertë punësimi në profesion
- Rekrutimi i studentëve realizohet përmes një konkursi pranimi (testim në anglisht + intervistë punësimi). Kompanitë janë ato që rekrutojnë studentët tanë duke u dhënë statusin e dyfishtë: student dhe i punësuari i kompanisë në të njëjtën kohë.
Menjëherë pas përfundimit të programit tre vjeçar të studimit, studenti i FASTIP merr në dorë:
-
Diplomën Bachelor (diplomë me 180 kredite lëshuar nga Universiteti "Aleksandër Moisiu" Durrës), me të cilën ka mundësi të vazhdojë studimet në programe Master brenda apo jashtë vendit,
- Kontratën e punës nga kompania ku ka zhvilluar trajnimin profesional për tre vite me rradhë.
SEPSE FASTIP ËSHTË ZGJEDHJA MË E MIRË
PËR KARRIERËN TUAJ PROFESIONALE!!!
kab_Latn als_Latn als_Latn als_Latn als_Latn unk als_Latn unk als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn